Pierre de Hauteclocque

Pierre de Hauteclocque (født 10. februar 1910 i Alençon i Orne, død 24. september 2004 i Toulon) var en fransk offiser. Under andre verdenskrig deltok de Hauteclocque i det franske ekspedisjonskorpset i slaget om Narvik. Han ble tildelt det norske Krigskorset med sverd for sin innsats der.

 Familie 
Faren var oberstløytnant og falt i første verdenskrig.«Pierre de Hauteclocque» , Ordre de la Libération. Lest 14. oktober 2015. Pierre de Hauteclocque var fetter av general Philippe Leclerc de Hauteclocque.

Han var gift med Nicole de Hauteclocque, som var motstandskvinne, gaullistpolitiker og medlem av Frankrikes senat.«de HAUTECLOCQUE Nicole», Sénat. Lest 14. oktober 2015. Paret ble skilt.«Obituary: Nicole de Hauteclocque» , The Independent, 23. oktober 2011. Lest 14. oktober 2015.

 Militær karriere og innsats 
De Hauteclocque ble utdannet ved École spéciale militaire de Saint-Cyr. Etter at han gikk ut derfra ble han sekondløytnant i 117e Régiment d'infanterie. Han utdannet seg videre ved École des Chars de Combat. Etter eget ønske fikk han tjeneste i Fremmedlegionen og ble stasjonert i Algerie.

Etter at Tyskland angrep Norge i april 1940, ble han sendt nordover med 13e demi-brigade de Légion étrangère som en del av det franske ekspedisjonskorpset. Avdelingen hans ble satt inn i slaget om Narvik, der kaptein de Hauteclocque utmerket seg i kampene ved Elvegårdsmoen.

I norsk statsråd i London 20. mars 1942 ble de Hauteclocque tildelt Krigskorset med sverd for sin innsats i Norge i 1940. Innstillingen lød: «Kaptein Pierre de Hauteclocque, 6eme Cie 13eme demibrigade L.E. Energisk pelotonchef. Ved utskrivningen ved Melby rev han sin seksjon med sig frem trods ilden fra fiendens automatiske våpen. I et eneste sprang bemektiget han sig selve slutmålet og holdt sig der trods en morderisk ild fra tyskernes dominerende stillinger. Således bidrog han meget effektivt til å slå ned motstanden ved Elvegårdsmoen.»Erik Gjems-Onstad (red.): Krigskorset og St. Olavsmedaljen med ekegren, Oslo: Dreyer, 1995, s. 44. Fulltekstutgave fra Nasjonalbiblioteket.

Etter at de allierte ga opp Norge, ble avdelingen hans trukket tilbake til Brest. De Hauteclocque tok seg videre til Storbritannia, der han den 1. juli 1940 gikk med i De frie franske styrker under Charles de Gaulles ledelse. Han tok dekknavnet Rennepont.

De Hauteclocque  deltok i ekspedisjonen til Dakar i september 1940. I oktober samme år ble han beordret til tjeneste i Régiment de Tirailleurs sénégalais du Tchad (RTST), der fetteren var sjef. Med RTST deltok han i erobringen av Kufra i Libya. Innsatsen ble belønnet med utnevnelse til medlem av Frigjøringsordenen.

I november 1941 ble han overført til 13e demi-brigade de Légion étrangère i Damaskus i Syria. Han deltok i krigen der og i det første og det andre slaget om El Alamein.

Etter verdenskrigen ble de Hauteclocque sendt til Madagaskar, der han var fra 1946 til 1949. Deretter var han til 1951 med Fremmedlegionen i Marokko, før han fra 1952 til 1954 tjenestegjorde i Indokina. Fra 1954 til 1955 var han tilbake i Marokko. Deretter tjenestegjorde han i Bordeaux til han gikk ut av tjenesten i 1958.

I det sivile arbeidet han i Total – Compagnie française de distribution fram til 1971.

 Utmerkelser 
De Hauteclocque mottok en rekke utmerkelser:
 kommandør av Æreslegionen
 medlem av Frigjøringsordenen
 Croix de guerre 1939–1945 med to anførsler
 Croix de guerre des Théâtres d'opérations extérieures
 Médaille coloniale med spennene «AFL», «Koufra», «Libye», «Madagascar» og  «E-O»
 Croix du combattant 1939/45
 Croix du combattant volontaire 1939/45
 Croix du combattant volontaire de la Résistance
 Médaille commémorative 1939/45
 Médaille commémorative de la campagne d'Indochine
 Médaille commémorative des services volontaires dans la France libre
 Médaille Commémorative des Opérations de Sécurité et du Maintien de l’Ordre en AFN
 Krigskorset med sverd, Norge
 Deltagermedaljen, Norge
 Offiser av Anjouans stjerneorden

 Referanser 

Kategori:Franske offiserer
Kategori:Krigskorset
Kategori:Deltagermedaljen
Kategori:Æreslegionen
Kategori:Frigjøringsordenen